Дом размяшчаўся ў самым цэнтры прыгажэйшага парка і меў проставугольную форму. Уваход у яго ўпрыгожвалі дзве калоны, на якіх стаялі вялізныя прыгожыя вазы. На жаль, яны не захаваліся да гэтага часу. Кажуць, што, будучы сапраўдным аматарам ружаў, памешчык Мержыеўскі высаджваў у вазах самыя экзатычныя і рэдкія іх віды, што надавала ўваходу ў дом неверагодную прыгажосць.